title: Sklep Sveta 2006/477/SZVP z dne  30. junija 2006  o sklenitvi Sporazuma med Evropsko unijo in Nekdanjo jugoslovansko republiko Makedonijo o sodelovanju Nekdanje jugoslovanske republike Makedonije v vojaški operaciji Evropske unije za krizno upravljanje v Bosni in Hercegovini (operacija ALTHEA)

text:
               11.7.2006

               SL

               Uradni list Evropske unije

               L 188/9

         SKLEP SVETA 2006/477/SZVP
   z dne 30. junija 2006
   o sklenitvi Sporazuma med Evropsko unijo in Nekdanjo jugoslovansko republiko Makedonijo o sodelovanju Nekdanje jugoslovanske republike Makedonije v vojaški operaciji Evropske unije za krizno upravljanje v Bosni in Hercegovini (operacija ALTHEA)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 12. julija 2004 sprejel Skupni ukrep 2004/570/SZVP o vojaški operaciji Evropske unije v Bosni in Hercegovini (1).

               (2)

               Člen 11(3) tega skupnega ukrepa določa, da bodo podrobnosti v zvezi s sodelovanjem tretjih držav predmet sporazuma v skladu s členom 24 Pogodbe.

               (3)

               Na podlagi pooblastila Sveta z dne 13. septembra 2004 se je predsedstvo skupaj z generalnim sekretarjem/visokim predstavnikom dogovorilo o Sporazumu med Evropsko unijo in Nekdanjo jugoslovansko republiko Makedonijo o sodelovanju Nekdanje jugoslovanske republike Makedonije v vojaški operaciji Evropske unije za krizno upravljanje v Bosni in Hercegovini (operacija ALTHEA).

               (4)

               Ta sporazum bi bilo treba odobriti –

         SKLENIL:
   Člen 1
   Sporazum med Evropsko unijo in Nekdanjo jugoslovansko republiko Makedonijo o sodelovanju Nekdanje jugoslovanske republike Makedonije v vojaški operaciji Evropske unije za krizno upravljanje v Bosni in Hercegovini (operacija ALTHEA) se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo, pooblaščeno za podpis Sporazuma, ki je za Evropsko unijo zavezujoč.
   Člen 3
   Ta sklep začne učinkovati z dnem sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 30. junija 2006

            Za Svet

            Predsednica

         U. PLASSNIK

      (1)  UL L 252, 28.7.2004, str. 10.
    ---documentbreak---

               11.7.2006

               SL

               Uradni list Evropske unije

               L 188/10

         PREVOD
   SPORAZUM
   med Evropsko unijo in Nekdanjo jugoslovansko republiko Makedonijo o sodelovanju Nekdanje jugoslovanske republike Makedonije v vojaški operaciji Evropske unije za krizno upravljanje v Bosni in Hercegovini (operacija ALTHEA)
   EVROPSKA UNIJA (EU)
   na eni strani in
   NEKDANJA JUGOSLOVANSKA REPUBLIKA MAKEDONIJA
   na drugi strani,
   v nadaljnjem besedilu „pogodbenici“,
   STA SE OB UPOŠTEVANJU:

               —

               Skupnega ukrepa 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1), ki ga je sprejel Svet Evropske unije,

               —

               povabila Nekdanji jugoslovanski republiki Makedoniji, da sodeluje v operaciji pod vodstvom EU,

               —

               priporočila poveljnika operacije EU ter vojaškega odbora EU, da se da soglasje k sodelovanju oboroženih sil Nekdanje jugoslovanske republike Makedonije v operaciji pod vodstvom EU,

               —

               Sklepa Političnega in varnostnega odbora BiH/3/2004 z dne 29. septembra 2004 o vzpostavitvi Odbora sodelujočih držav za vojaško operacijo EU v Bosni in Hercegovini (2),

               —

               Sklepa Političnega in varnostnega odbora BiH/8/2006 z dne 15. marca 2006 o spremembi Sklepa BiH/1/2004 o sprejemu tretjih držav kot sodelujočih držav v vojaški operaciji EU v Bosni in Hercegovini in Sklepa BiH/3/2004 o vzpostavitvi Odbora sodelujočih držav za vojaško operacijo EU v Bosni in Hercegovini –

         DOGOVORILI O NASLEDNJEM:
   Člen 1
   Sodelovanje v operaciji
   1.   Nekdanja jugoslovanska republika Makedonija se pridruži Skupnemu ukrepu 2004/570/SZVP z dne 12. julija 2004 o vojaški operaciji Evropske unije v Bosni in Hercegovini in vsem skupnim ukrepom ali sklepom, s katerimi Svet Evropske unije odloči, da bo razširil vojaško operacijo EU za krizno upravljanje, v skladu z določbami tega sporazuma in vsemi potrebnimi izvedbenimi ukrepi.
   2.   Prispevek Nekdanje jugoslovanske republike Makedonije k vojaški operaciji EU za krizno upravljanje ne posega v avtonomijo odločanja Evropske unije.
   3.   Nekdanja jugoslovanska republika Makedonija zagotovi, da njene sile in osebje, ki sodelujejo v vojaški operaciji EU za krizno upravljanje, svojo nalogo opravljajo v skladu s:

               —

               Skupnim ukrepom 2004/570/SZVP in morebitnimi kasnejšimi spremembami,

               —

               operativnim načrtom,

               —

               izvedbenimi ukrepi.

         4.   Sile in osebje, ki jih Nekdanja jugoslovanska republika Makedonija dodeli operaciji, pri opravljanju svojih nalog in ravnanju upoštevajo zgolj interese vojaške operacije EU za krizno upravljanje.
   5.   Nekdanja jugoslovanska republika Makedonija pravočasno obvesti poveljnika operacije EU o vsaki spremembi glede svojega sodelovanja v operaciji.
   Člen 2
   Status sil
   1.   Status sil in osebja, ki jih Nekdanja jugoslovanska republika Makedonija dodeli vojaški operaciji EU za krizno upravljanje, je urejen z določbami o statusu sil, o katerih se lahko dogovorita Evropska unija in država gostiteljica.
   2.   Status sil in osebja, dodeljenih poveljstvu ali poveljniškim elementom, ki se nahajajo zunaj Bosne in Hercegovine, urejajo dogovori med poveljstvom in zadevnimi poveljniškimi elementi ter Nekdanjo jugoslovansko republiko Makedonijo.
   3.   Ne glede na določbe o statusu sil iz odstavka 1 je Nekdanja jugoslovanska republika Makedonija pristojna za svoje sile in osebje, ki sodelujejo v vojaški operaciji EU za krizno upravljanje.
   4.   Nekdanja jugoslovanska republika Makedonija je pristojna za odgovore na vse zahtevke v zvezi s sodelovanjem v vojaški operaciji EU za krizno upravljanje, ki jih vložijo pripadniki njenih sil in osebja. Nekdanja jugoslovanska republika Makedonija je pristojna za uvedbo kakršnih koli ukrepov, zlasti sodnih ali disciplinskih postopkov, zoper svoje oborožene sile in osebje, v skladu s svojimi zakoni in drugimi predpisi.
   5.   Nekdanja jugoslovanska republika Makedonija se zavezuje, da bo ob podpisu tega sporazuma predložila izjavo o opustitvi zahtevkov do katere koli države, ki je udeležena v vojaški operaciji EU za krizno upravljanje.
   6.   Evropska unija se zavezuje, da bo zagotovila, da države članice ob podpisu tega sporazuma predložijo izjavo o opustitvi zahtevkov v zvezi s sodelovanjem Nekdanje jugoslovanske republike Makedonije v vojaški operaciji EU za krizno upravljanje.
   Člen 3
   Zaupne informacije
   1.   Nekdanja jugoslovanska republika Makedonija sprejme ustrezne ukrepe, da zagotovi varovanje zaupnih informacij EU v skladu z varnostnimi predpisi Sveta Evropske unije iz Sklepa Sveta 2001/264/ES z dne 19. marca 2001 (3), in v skladu z drugimi smernicami pristojnih organov, vključno s smernicami poveljnika operacije EU.
   2.   Če sta EU in Nekdanja jugoslovanska republika Makedonija sklenili sporazum o varnostnih postopkih za izmenjavo zaupnih informacij, se določbe takšnega sporazuma uporabljajo v okviru vojaške operacije EU za krizno upravljanje.
   Člen 4
   Struktura poveljevanja
   1.   Vse v vojaški operaciji EU za krizno upravljanje sodelujoče sile in osebje ostanejo pod polnim poveljstvom svojih nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico prenesti svoja pooblastila.
   3.   Nekdanja jugoslovanska republika Makedonija ima pri vsakodnevnem vodenju operacije enake pravice in obveznosti kot države članice Evropske unije, ki so udeležene v operaciji.
   4.   Poveljnik operacije EU lahko po posvetovanju z Nekdanjo jugoslovansko republiko Makedonijo kadar koli zahteva umik prispevka Nekdanje jugoslovanske republike Makedonije.
   5.   Nekdanja jugoslovanska republika Makedonija imenuje višjega vojaškega predstavnika (VVP), ki zastopa njen nacionalni kontingent v vojaški operaciji EU za krizno upravljanje. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 5
   Finančni vidiki
   1.   Nekdanja jugoslovanska republika Makedonija prevzame kritje vseh stroškov, povezanih s svojim sodelovanjem v operaciji, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) tega sporazuma in Sklepu Sveta 2004/197/SZVP z dne 23. februarja 2004 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (4).
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) poteka operacija, Nekdanja jugoslovanska republika Makedonija, če je ugotovljena njena odgovornost, plača odškodnino pod pogoji iz morebitnih določb o statusu sil iz člena 2(1) tega sporazuma.
   Člen 6
   Dogovori o izvajanju Sporazuma
   Generalni sekretar Sveta Evropske unije/visoki predstavnik za skupno zunanjo in varnostno politiko sklene z ustreznimi organi Nekdanje jugoslovanske republike Makedonije vse potrebne tehnične in upravne dogovore o izvajanju tega sporazuma.
   Člen 7
   Neizpolnjevanje obveznosti
   Če ena od pogodbenic ne izpolni svojih obveznosti iz prejšnjih členov, ima druga pogodbenica pravico odpovedati ta sporazum z vročitvijo odpovedi v roku enega meseca.
   Člen 8
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 9
   Začetek veljavnosti
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Ta sporazum se od dne podpisa začasno uporablja.
   3.   Ta sporazum velja ves čas trajanja sodelovanja Nekdanje jugoslovanske republike Makedonije v operaciji.

      V Bruslju, dne 30. junija 2006 v angleškem jeziku v štirih izvodih.

            Za Evropsko unijo

            Za Nekdanjo jugoslovansko republiko Makedonijo

      (1)  UL L 252, 28.7.2004, str. 10.

      (2)  UL L 325, 28.10.2004, str. 64. Sklep, kakor je bil spremenjen s Sklepom BiH/8/2006 (UL L 96, 5.4.2006, str. 14).

      (3)  UL L 101, 11.4.2001, str. 1. Sklep, kakor je bil nazadnje spremenjen s Sklepom 2005/952/ES (UL L 346, 29.12.2005, str. 18).

      (4)  UL L 63, 28.2.2004, str. 68. Sklep, kakor je bil nazadnje spremenjen s Sklepom 2005/68/SZVP (UL L 27, 29.1.2005, str. 59).
   IZJAVI
   iz člena 2(5) in (6) Sporazuma
   Izjava držav članic EU:
   „Države članice EU, ki uporabljajo Skupni ukrep 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Nekdanje jugoslovanske republike Makedonije zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje iz Nekdanje jugoslovanske republike Makedonije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo Nekdanji jugoslovanski republiki Makedoniji, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Nekdanje jugoslovanske republike Makedonije pri uporabi teh sredstev.“

         Izjava Nekdanje jugoslovanske republike Makedonije:
   „Nekdanja jugoslovanska republika Makedonija, ki uporablja Skupni ukrep EU 2004/570/SZVP z dne 12. julija 2004 o vojaški operaciji Evropske unije v Bosni in Hercegovini, si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v operaciji EU za krizno upravljanje, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo sodelujočim državam v vojaški operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja vojaške operacije EU za krizno upravljanje pri uporabi teh sredstev.“


title: Sklep Sveta (EU) 2015/1878 z dne 8. oktobra 2015 o pooblastilu Kraljevini Belgiji oziroma Republiki Poljski, da ratificira Budimpeštansko konvencijo o pogodbi za prevoz blaga po celinskih plovnih poteh (CMNI), in Republiki Avstriji, da k navedeni konvenciji pristopi

text:
               21.10.2015

               SL

               Uradni list Evropske unije

               L 276/1

         SKLEP SVETA (EU) 2015/1878
   z dne 8. oktobra 2015
   o pooblastilu Kraljevini Belgiji oziroma Republiki Poljski, da ratificira Budimpeštansko konvencijo o pogodbi za prevoz blaga po celinskih plovnih poteh (CMNI), in Republiki Avstriji, da k navedeni konvenciji pristopi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 81(2) v povezavi s točko (a) člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Budimpeštanska konvencija o pogodbi za prevoz blaga po celinskih plovnih poteh (CMNI) (v nadaljnjem besedilu: Budimpeštanska konvencija ali Konvencija) je dragocen instrument za spodbujanje celinske plovbe po Evropi.

               (2)

               Unija ima izključno zunanjo pristojnost, zlasti kar zadeva člen 29 Budimpeštanske konvencije, v kolikor določbe navedenega člena vplivajo na pravila iz Uredbe (ES) št. 593/2008 Evropskega parlamenta in Sveta (1).

               (3)

               Organizacije regionalnega gospodarskega povezovanja, kakršna je Evropska unija, ne morejo pristopiti k Budimpeštanski konvenciji. Unija zato ne more postati pogodbenica Konvencije.

               (4)

               Države članice, ki imajo celinske plovne poti, ki sodijo v področje uporabe Budimpeštanske konvencije, bi bilo zato treba pooblastiti, da Konvencijo ratificirajo ali da k njej pristopijo.

               (5)

               Kraljevina Belgija, Republika Bolgarija, Češka republika, Zvezna republika Nemčija, Francoska republika, Republika Hrvaška, Veliko vojvodstvo Luksemburg, Madžarska, Kraljevina Nizozemska, Romunija in Slovaška republika so pogodbenice Budimpeštanske konvencije.

               (6)

               Kraljevina Belgija je Budimpeštansko konvencijo ratificirala po sprejetju Uredbe (ES) št. 593/2008, s katero je Unija pridobila izključno zunanjo pristojnost. Svet bi zato moral Kraljevino Belgijo pooblastiti ex post za ratifikacijo Konvencije.

               (7)

               Republika Avstrija in Republika Poljska, ki imata celinske plovne poti, ki sodijo v področje uporabe Budimpeštanske konvencije, sta izrazili zanimanje, da bi postali pogodbenici Konvencije.

               (8)

               Preostale države članice so sporočile, da nimajo plovnih celinskih plovnih poti, ki sodijo v področje uporabe Budimpeštanske konvencije, in da zato za ratifikacijo Konvencije ali pristop k njej nimajo interesa.

               (9)

               Budimpeštanska konvencija državam pogodbenicam dopušča, da podajo izjave o področju uporabe Konvencije. Skladno s tem bi morali Republika Avstrija in Republika Poljska podati izjave, ki se jima zdijo ustrezne in potrebne ter so dopustne v okviru določb Konvencije.

               (10)

               Uredba (ES) št. 593/2008 zavezuje tudi Združeno Kraljestvo in Irsko, ki zato sodelujeta pri sprejetju in uporabi tega sklepa.

               (11)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Svet pooblašča Kraljevino Belgijo oziroma Republiko Poljsko, da ratificira Budimpeštansko konvencijo o pogodbi za prevoz blaga po celinskih plovnih poteh (CMNI), in Republiko Avstrijo, da k navedeni konvenciji pristopi.
   Besedilo Konvencije je priloženo temu sklepu.
   Člen 2
   Republika Avstrija in Republika Poljska podata ustrezne izjave, ki so dopustne v okviru določb Budimpeštanske konvencije.
   Člen 3
   Ta sklep začne veljati dan po objavi v Uradnem listu Evropske unije.
   Člen 4
   Ta sklep je naslovljen na Kraljevino Belgijo, Republiko Avstrijo in Republiko Poljsko.

      V Luxembourgu, 8. oktobra 2015

            Za Svet

            Predsednik

         J. ASSELBORN

      (1)  Uredba (ES) št. 593/2008 Evropskega parlamenta in Sveta z dne 17. junija 2008 o pravu, ki se uporablja za pogodbena obligacijska razmerja (Rim I) (UL L 177, 4.7.2008, str. 6).


title: Sklep Sveta z dne 28. oktobra 2014 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               1.11.2014

               SL

               Uradni list Evropske unije

               C 387/1

         SKLEP SVETA
   z dne 28. oktobra 2014
   o imenovanju in zamenjavi članov upravnega odbora Evropskega centra za razvoj poklicnega usposabljanja
   (2014/C 387/01)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je dala estonska vlada,
   ob upoštevanju naslednjega:

               1.

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               2.

               Zaradi odstopa Kalleja TOOMA se je sprostilo mesto estonskega člana v skupini vladnih predstavnikov upravnega odbora navedenega centra.

               3.

               Člana upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2015 –

         SPREJEL NASLEDNJI SKLEP:
   Edini člen
   Za članico upravnega odbora Evropskega centra za razvoj poklicnega usposabljanja se za preostanek mandata, tj. do 17. septembra 2015, imenuje:
   PREDSTAVNIKI VLAD:

               ESTONIJA

               Rita SIILIVASK

      V Luxembourgu, 28. oktobra 2014

            Za Svet

            Predsednik

         G. L. GALLETTI

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: 2013/590/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske agencije za varnost omrežij in informacij za proračunsko leto 2011

text:
               16.11.2013

               SL

               Uradni list Evropske unije

               L 308/272

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropske agencije za varnost omrežij in informacij za proračunsko leto 2011
   (2013/590/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost omrežij in informacij za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2011, skupaj z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0100/2013),

               1.

               podeli razrešnico izvršnemu direktorju Evropske agencije za varnost omrežij in informacij glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 135.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske agencije za varnost omrežij in informacij za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za varnost omrežij in informacij za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2011, skupaj z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4), zlasti člena 17 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0100/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je Parlament 10. maja 2012 izvršnemu direktorju Evropske agencije za varnost omrežij in informacij (v nadaljnjem besedilu: agencija) podelil razrešnico za izvrševanje proračuna agencije za proračunsko leto 2010 (6) ter v resoluciji, priloženi sklepu o podelitvi razrešnice, med drugim:

                              —

                              izrazil zaskrbljenost, da je Računsko sodišče poročalo o tem, da je agencija v naslednje leto prenesla sredstva v višini 19 % celotnega proračuna,

                              —

                              pozval agencijo, naj:

                              —

                              pripravi izčrpen popis fizičnega inventarja in poskrbi za pravilnost računovodskih evidenc,

                              —

                              izboljša preglednost ocen prihodkov in odhodkov ter natančno opredeli odgovornosti,

                              —

                              okrepi pooblastila za javna naročila na ravni sprejemanja odločitev o financiranju in delovnih programov,

                              —

                              zagotovi izčrpno navajanje izjem v letnem poročilu o dejavnostih,

                              —

                              zagotovi ustrezno naknadno obravnavo morebitnih nepravilnosti,

                              —

                              vzpostavi naknadne kontrole in poroča o njih,

                  C.

                  ker je skupni proračun agencije za leto 2011 znašal 8 102 921 EUR, kar je za 0,003 % manj kot v proračunskem letu 2010 (8 133 188 EUR); ker je prvotni prispevek Unije k proračunu agencije za leto 2011 znašal 7 931 858 EUR (7), leta 2010 pa 7 928 200 EUR,

         Upravljanje proračuna in finančno poslovodenje

                  1.

                  opozarja, da je bil prvotni prispevek Unije za leto 2011 7 931 858 EUR; ugotavlja, da se je izvrševanje proračuna v primerjavi s prejšnjim letom izboljšalo;

                  2.

                  na podlagi letnih računovodskih izkazov ugotavlja, da je prvotni proračun agencije za leto 2011 znašal 7 931 858 EUR; ugotavlja pa, da je upravni odbor spremenil proračun, tako da zajema prispevek držav EFTA v višini 171 063 EUR;

                  3.

                  na podlagi letnih računovodskih izkazov ugotavlja, da delež prevzetih proračunskih sredstev znaša 100 %, medtem ko je v letu 2010 znašal 99,95 %, plačila pa so dosegla raven 85,82 % vseh upravljanih proračunskih sredstev, medtem ko je bil leta 2010 ta delež 75,46-odstoten;

         Prenos proračunskih sredstev

                  4.

                  na podlagi letnih računovodskih izkazov ugotavlja, da so bila v leto 2012 prenesena sredstva za prevzem obveznosti v višini 1 166 895 EUR, za katera so bile sklenjene pogodbe do konca leta 2011, a še niso bila izplačana; prav tako ugotavlja, da skupni znesek prenesenih odobritev, ki so bile razveljavljene (tj. prenesene iz leta 2010, v letu 2011 pa niso bile plačane) v letu 2011, znaša 130 133 EUR;

                  5.

                  je zaskrbljen, ker je Računsko sodišče ponovno poročalo o 33-odstotnem prenosu proračunskih sredstev iz operativnega proračuna agencije (naslov III); izraža zaskrbljenost, da takšno stanje kaže na zamude pri izvajanju dejavnosti agencije, ki se financirajo iz naslova III, in ni v skladu s proračunskim načelom enoletnosti; ponovno poziva agencijo, naj organ za podelitev razrešnice obvesti o ukrepih, ki jih je sprejela za odpravo te pomanjkljivosti; ugotavlja tudi, da se je stanje v primerjavi s prejšnjim letom (52 %) izboljšalo;

                  6.

                  opozarja, da je Računsko sodišče poročalo o 34-odstotnem prenosu sredstev iz upravnega proračuna agencije (naslov II); ugotavlja, da je to stanje v nasprotju s proračunskim načelom enoletnosti; ponovno poziva agencijo, naj organ za podelitev razrešnice obvesti o ukrepih, ki jih je sprejela za odpravo te pomanjkljivosti;

         Postopki za oddajo javnih naročil

                  7.

                  na podlagi poročila Računskega sodišča ugotavlja, da mora agencija izboljšati dokumentiranje osnovnih sredstev, saj se nabava osnovnih sredstev beleži na ravni računa, ne pa na ravni postavke; poziva agencijo, naj organ za podelitev razrešnice obvesti o ukrepih, ki jih je sprejela za odpravo te pomanjkljivosti;

         Postopki zaposlovanja

                  8.

                  ugotavlja, da agencija ni sprejela ustreznih ukrepov, s katerimi bi obravnavala pomanjkanje preglednosti pri postopkih zaposlovanja, o kateri je poročalo Računsko sodišče leta 2010, in je seznanjen s tem, da je Računsko sodišče ponovno opozorilo, da mora agencija izboljšati preglednost teh postopkov; poziva agencijo, naj organ za podelitev razrešnice obvesti o ukrepih, ki jih je sprejela za odpravo te pomanjkljivosti; meni, da lahko nekatere določbe kadrovskih predpisov pomenijo znatno upravno breme; zato spodbuja Komisijo, naj v okviru člena 110 kadrovskih predpisov omogoči določeno stopnjo poenostavitve glede agencij;

                  9.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (8) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 135.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 77, 13.3.2004, str. 1.

         (5)  UL L 357, 31.12.2002, str. 72.

         (6)  UL L 286, 17.10.2012, str. 221.

         (7)  Letni računovodski izkazi za proračunsko leto 2011, str. 20.

         (8)  Sprejeta besedila, P7_TA(2013)0134 (glej stran 374 tega Uradnega lista).